CELEX: C2007/199/82
Language: hu
Date: 2007-08-25 00:00:00
Title: T-230/07. sz. ügy: 2007. július 2-án benyújtott kereset – Laboratorios Del Dr. Esteve kontra OHIM – Ester C (ESTER-E)

25.8.2007   
            
            
               HU
            
            
               Az Európai Unió Hivatalos Lapja
            
            
               C 199/43
            
         2007. július 2-án benyújtott kereset – Laboratorios Del Dr. Esteve kontra OHIM – Ester C (ESTER-E)
   (T-230/07. sz. ügy)
   (2007/C 199/82)
   A keresetlevél nyelve: angol
   Felek
   
      Felperes: Laboratorios Del Dr. Esteve, SA (Barcelona, Spanyolország) (képviselő: K. Manhaeve ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Ester C Company (Prescott, Egyesült Államok)
   Kereseti kérelmek
   
               —
            
            
               az Elsőfokú Bíróság helyezze hatályon kívül a második fellebbezési tanács R 737/2006-2. sz. ügyben 2007. április 17-én hozott határozatát;
            
         
               —
            
            
               az Elsőfokú Bíróság az alperest és – adott esetben – az Ester C Company-t kötelezze a költségek viselésére.
            
         Jogalapok és fontosabb érvek
   
      A közösségi védjegy bejelentője: Az Ester C Company.
   
      Az érintett közösségi védjegy: Az „ESTER-E” közösségi szóvédjegy a 3. és 5. osztályba tartozó áruk tekintetében – 3163946. sz. védjegybejelentési kérelem.
   
      A felszólalási eljárásban hivatkozott védjegy vagy megjelölés jogosultja: A Laboratorios Del Dr. Esteve SA.
   
      A hivatkozott védjegy vagy megjelölés: Az „ESTEVE” közösségi ábrás védjegy az 1., 5. és 42. osztályba tartozó áruk és szolgáltatások tekintetében és az „ESTEVE” és „ESTEVE-LABORATORIO DEL DR. ESTEVE S.A.” nemzeti ábrás védjegy az 5. osztályba tartozó áruk tekintetében.
   
      A felszólalási osztály határozata: A felszólalásnak teljes egészében helyt adott.
   
      A fellebbezési tanács határozata: A felszólalást elutasította.
   
      Jogalapok: A 40/94 tanácsi rendelet 8. cikke (1) bekezdése b) pontjának megsértése.